Държавен вестник, бр. 24, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  24
– SA блок от всички степени, Sinus arrest;
– пълен десен бедрен блок;
– пълен ляв бедрен блок;
– предсърдно мъждене и/или трептене;
– (пароксизмална) надкамерна тахикардия по графи 1,2,5 и 6 са негодни за военна служба, а по графи 
3 и 4 решенията са по чл. 7, ако не се открие предопределящо сърдечно заболяване.
Случаите с тежки нарушения на ритъма и проводимостта, като:
– симптоматична сино-атриална болест;
– AV блок II степен тип Moebitz II;  
– ляв заден хемиблок;
– бифасцикуларен блок;
– AV блок III степен (пълен AV блок);
– Синдром на Brugada;
– По всички графи са негодни.
Случаите с камерна преексцитация (WPW, къс PR< 0,10) по графи 1 и 2 са негодни за военна служба, 
по останалите графи решенията са по чл. 7 до първи пристъп от тахикардия.
Случаите с изолирани камерни и/или надкамерни екстрасистоли по графи 1 и 2 са негодни за военна 
служба, по останалите графи могат да бъдат годни в отсъствие на друга абнормност и след удовлетво­
рителна кардиологична оценка.
Случаите с камерни и/или надкамерни екстрасистоли < 1 % от всички сърдечни съкращения на 
24-часов Холтер – ЕКГ запис по графи 3 – 6 са годни.
Случаите с камерни и/или надкамерни екстрасистоли ≥ 1% от всички сърдечни съкращения на 
24-часов Холтер – ЕКГ запис по графи 3 – 6 – решенията са по чл. 7, ако не се открие предопределящо 
сърдечно заболяване.
Случаите след (радиофреквентна) аблация подлежат на разширена кардиологична оценка преди об­
съждане на годност за военна служба.
I50 Сърдечна недостатъчност 
Решенията са дадени в табличната част.
(I51-I52) Усложнения и неточно определени болести на сърцето 
Решенията са дадени в табличната част.
Мозъчносъдови болести (I60-I69)	
Тук се включват субарахноидален кръвоизлив, вътремозъчен кръвоизлив, друг нетравматичен вътре­
мозъчен кръвоизлив, мозъчен инфаркт, оклузия и стеноза на церебрални артерии, последици от мозъч­
носъдова болест. 
При болни с мозъчносъдов инцидент не е възможно да се прецизират клиничната и трудовата прог­
ноза по-рано от 4-тия – 6-ия месец от мозъчния инсулт.
Решенията са дадени в табличната част.
По буква „а“ са негодни за военна служба по всички графи.
По буква „б“ – графи 1 и 2 са негодни за военна служба. Графи 3 – 6 след стабилизиране на състояни­
ето при наличие на позитивна възстановителна динамика освидетелстваните са годни за военна служба 
с противопоказания за 6 месеца: физическо и психическо пренатоварване, неблагоприятен микроклимат, 
сменен и нощен труд (денонощен наряд), полеви занятия, походи, уредна гимнастика, продължителна 
маршировка, контакт с токсични невро- или вазотропни вещества, йонизиращи лъчения, продължително 
ходене и стоене прав, интензивни социални контакти.
По буква „в“ – графи 1 и 2 са негодни за военна служба. По графи 3 – 6 – годни при липса на оста­
тъчни явления една година или повече след мозъчносъдовия инцидент.
Болести на артериите, артериолите и капилярите (I70-I79)
Тук се включват атеросклероза, аортна и други уточнени аневризми, артериална емболия и тромбоза 
и др. болести на периферните съдове – артериолите и капилярите.  
Към буква „а“ се отнасят ендартериит и ендартериоза, аневризми на магистралните артерии и др., с 
тежки смущения в хемодинамиката на крайниците, както и състояния след алопластично заместване на 
дефект от артериалните кръвоносни съдове.
Решенията са дадени в табличната част.
Към буква „б“ се отнасят съдовите малформации и други болести на артериите, артериолите и капи­
лярите, подлежащи на пълна оперативна корекция. След  проведено лечение с добър резултат освиде­
телстваните са годни за военна служба по всички графи. 
Решенията са дадени в табличната част.
I73.0   Синдром на Рейно (ангиотрофоневроза)
Освидетелствани с леки форми на синдрома на Рейно са годни за военна служба по всички графи, 
а тези с тежки форми  по графа 1, 2  са негодни, а по останалите графи подлежат на лечение. След 
проведено лечение с добър резултат са годни  по всички графи.
Болести на вените, лимфните съдове и лимфните възли (I80-I89)
I83 Варикозни вени на долните крайници
Решенията са дадени в табличната част.
I84 Хемороиди 
В развитието на хемороидалната болест са приети четири степени:
І степен – анамнестично без оплаквания, при ректално туширане се палпират вътрешни невъзпалени 
хемороиди, виждащи се с фиброколоноскоп и кървят слабо след дефекация,